Oficiālais Vēstnesis L 236 , 23/09/2003 Lpp. 0879 - 0880



5. KONKURENCES POLITIKA 1. Eiropas Kopienas dibināšanas līgums, VI sadaļas 1. nodaļa — Konkurences noteikumi. a) Neskarot EK līguma 87. un 88. pantu, Polija var — ievērojot turpmāk izklāstītos nosacījumus — piemērot atbrīvojumus no uzņēmumu ienākuma nodokļa, kas līdz 2001. gada 1. janvārim piešķirti atbilstīgi 1994. gada Likumam par speciālajām ekonomiskajām zonām: i) līdz 2011. gada 31. decembrim (ieskaitot) — mazajiem uzņēmumiem, ko nosaka atbilstīgi šādu uzņēmumu Kopienas definīcijai [2] un Kopienas praksei; līdz 2010. gada 31. decembrim (ieskaitot) — vidējiem uzņēmumiem, ko nosaka atbilstīgi šādu uzņēmumu Kopienas definīcijai [3] un Kopienas praksei; Apvienošanās, iegādes vai cita līdzīga darījuma gadījumā, ja tas attiecas uz saņēmēju, kam atbilstīgi iepriekšminētajiem tiesību aktiem piešķirts atbrīvojums no nodokļa, pārtrauc piemērot atbrīvojumu no uzņēmumu ienākuma nodokļa; ii) citiem uzņēmumiem, ar nosacījumu, ka attiecībā uz atbalsta apjomu, ko piešķir atbilstīgi iepriekšminētajiem tiesību aktiem, tiek ievēroti šādi ierobežojumi: aa) valsts atbalstam reģionāliem ieguldījumiem: - ja uzņēmums speciālās ekonomiskās zonas (turpmāk SEZ) statusu ieguvis pirms 2000. gada 1. janvāra, atbalsta apjoms nepārsniedz 75 % no kompensējamām ieguldījumu izmaksām. Ja uzņēmums SEZ statusu ieguvis 2000. gadā, atbalsta kopapjoms nepārsniedz 50 % no kompensējamām ieguldījumu izmaksām, - ja uzņēmums darbojas mehānisko transportlīdzekļu nozarē [4], kopējais atbalsts nepārsniedz 30 % no kompensējamām ieguldījumu izmaksām, - laikposms tāda atbalsta aprēķināšanai, uz ko attiecas iepriekšminētie 75 % un 50 % (attiecībā uz mehānisko transportlīdzekļu nozari — 30 %) ierobežojumi, sākas 2001. gada 1. janvārī; aprēķinos neiekļauj jebkādu atbalstu, kas pieprasīts un saņemts, pamatojoties uz peļņu, kas gūta pirms minētās dienas, - ja pievienošanās dienā uzņēmums jau ir pārsniedzis noteiktos maksimālos apjomus, atbalstu neprasa atmaksāt, - aprēķinot atbalsta kopapjomu, ņem vērā visu atbalstu, kas saņēmējam piešķirts saistībā ar kompensējamām izmaksām, tostarp atbalstu, kas piešķirts atbilstīgi citām shēmām, neatkarīgi no tā, vai atbalsts piešķirts no vietējiem, reģionāliem, valsts vai Kopienas finanšu resursiem, - kompensējamās izmaksas nosaka atbilstīgi Pamatnostādnēm par valstu reģionālo atbalstu [5], - kompensējamās izmaksas, ko var ņemt vērā aprēķinos, ir izmaksas, kas radušās SEZ statusa laikā vai atbilstīgi programmai, kuru uzņēmums pieņēmis pirms 2002. gada 31. decembra. Šādas izmaksas var ņemt vērā vienīgi tādā apjomā, kādā tās faktiski veiktas laikposmā, kas sākas dienā, kad stājusies spēkā 1994. gada Likumā par speciālajām ekonomiskajām zonām paredzētā programma, un beidzas 2006. gada 31. decembrī; bb) valsts atbalstam mācībām, pētniecībai, attīstībai un vides aizsardzībai: - atbalsts nepārsniedz attiecīgos atbalsta intensitātes ierobežojumus, kas konkrētajiem atbalsta mērķiem piemērojami atbilstīgi EK līguma 87. un 88. pantam vai arī atbilstīgi citiem šā Akta noteikumiem, - laikposms tāda atbalsta aprēķināšanai, kurš iekļaujams noteiktajos maksimālajos apjomos, sākas 2001. gada 1. janvārī; aprēķinos neiekļauj jebkādu atbalstu, kas pieprasīts un saņemts, pamatojoties uz peļņu, kas gūta pirms minētās dienas, - aprēķinot atbalsta kopapjomu, ņem vērā visu atbalstu, kas saņēmējam piešķirts saistībā ar kompensējamām izmaksām, tostarp atbalstu, kas piešķirts atbilstīgi citām shēmām, neatkarīgi no tā, vai atbalsts piešķirts no vietējiem, reģionāliem, valsts vai Kopienas finansēšanas avotiem, - kompensējamās izmaksas nosaka saskaņā ar Kopienas noteikumiem, kas attiecas uz konkrēto atbalsta mērķi, - ja pievienošanās dienā uzņēmums jau ir pārsniedzis noteiktos maksimālos apjomus, atbalstu neprasa atmaksāt, - kompensējamās izmaksas, ko var ņemt vērā aprēķinos, ir izmaksas, kas radušās SEZ statusa laikā vai atbilstīgi programmai, kuru uzņēmums pieņēmis pirms 2002. gada 31. decembra. Šādas izmaksas var ņemt vērā vienīgi tādā apjomā, kādā tās faktiski veiktas laikposmā no dienas, kad stājusies spēkā 1994. gada Likumā par speciālajām ekonomiskajām zonām paredzētā shēma, līdz 2006. gada 31. decembrim; b) Iepriekš a) punktā izklāstītie pārejas pasākumi stājas spēkā vienīgi tad, ja Polija ir izdarījusi grozījumus Likumā par speciālajām ekonomiskajām zonām, paredzot iepriekš noteiktos grozījumus nodokļu atvieglojumiem, kas attiecas gan uz mazajiem un vidējiem uzņēmumiem, gan lielajiem uzņēmumiem un kas līdz 2000. gada 31. decembrim piešķirti atbilstīgi 1994. gada Likumam par speciālajām ekonomiskajām zonām, kā arī ja Polija pirms pievienošanās ir nodrošinājusi visu esošo individuālo nodokļu atvieglojumu atbilstību iepriekš noteiktajiem pasākumiem. Jebkādu atbalstu, kas piešķirts atbilstīgi 1994. gada Likumam par speciālajām ekonomiskajām zonām un kas līdz pievienošanās dienai nav pielāgots iepriekš a) punktā izklāstītajiem nosacījumiem, uzskata par jaunu atbalstu, kā noteikts esošajā atbalsta sistēmā, kura paredzēta šā Akta IV pielikuma 3. iedaļā "Konkurences politika". c) Polija iesniedz Komisijai: - divus mēnešus pēc pievienošanās dienas — informāciju par iepriekš a) punktā izklāstīto nosacījumu izpildi, - līdz 2007. gada februāra beigām — informāciju par kompensējamām izmaksām, kas saņēmējiem faktiski radušās atbilstīgi iepriekšminētajiem tiesību aktiem, kā arī par atbalsta kopapjomiem, ko saņēmēji jau saņēmuši, un - pusgada ziņojumus par tāda atbalsta pārraudzību, kas piešķirts saņēmējiem mehānisko transportlīdzekļu nozarē. 2. Eiropas Kopienas dibināšanas līgums, VI sadaļas 1. nodaļa — Konkurences noteikumi. Neskarot EK līguma 87. un 88. pantu, Polija — ievērojot turpmāk izklāstītos nosacījumus — var piešķirt valsts atbalstu vides aizsardzībai: a) līdz 2007. gada 31. decembrim — ieguldījumiem vides aizsardzības jomā, ja to mērķis ir pielāgošanās standartiem, kas noteikti Padomes Direktīvā 76/464/EEK [6], Padomes Direktīvā 82/176/EEK [7], Padomes Direktīvā 83/513/EEK [8], Padomes Direktīvā 84/156/EEK [9] un Padomes Direktīvā 86/280/EEK [10], ar nosacījumu, ka atbalsta intensitāte nepārsniedz spēkā esošos reģionālā atbalsta ierobežojumus. Attiecībā uz mazajiem un vidējiem uzņēmumiem, ko nosaka atbilstīgi šādu uzņēmumu Kopienas definīcijai [11], šo intensitāti var palielināt par 15 procentu punktiem; b) līdz dienām, kas norādītas šā Akta XII pielikuma 13. iedaļas "Vide" C nodaļas 2. punktā un B nodaļas 3. punktā, — ieguldījumiem vides aizsardzības jomā, kuru mērķis ir pielāgošanās Padomes Direktīvā 91/271/EEK [12] un Padomes Direktīvā 1999/31/EK [13]paredzētajiem standartiem, ar nosacījumu, ka atbalsta intensitāte nepārsniedz spēkā esošos reģionālā atbalsta ierobežojumus. Attiecībā uz mazajiem un vidējiem uzņēmumiem, ko nosaka atbilstīgi šādu uzņēmumu Kopienas definīcijai [14], šo intensitāti var palielināt par 15 procentu punktiem; c) līdz dienām, kas norādītas šā Akta XII pielikuma 13. iedaļas "Vide" D nodaļas 1. punktā, un attiecībā uz esošajām iekārtām — ieguldījumiem vides aizsardzības jomā, kuru mērķis ir pielāgošanās Padomes Direktīvā 96/61/EK [15] paredzētajiem standartiem, ar nosacījumu, ka atbalsta intensitāte nepārsniedz 30 % no kompensējamām ieguldījumu izmaksām; d) līdz 2007. gada 31. oktobrim un attiecībā uz esošajām iekārtām, uz kurām neattiecas šā Akta XII pielikuma 13. iedaļas "Vide" D nodaļas 1. punkta noteikumi, — ieguldījumiem vides aizsardzības jomā, kuru mērķis ir pielāgošanās Direktīvā 96/61/EK paredzētajiem standartiem, ar nosacījumu, ka atbalsta intensitāte nepārsniedz 30 % no kompensējamām ieguldījumu izmaksām; e) līdz dienām, kas norādītas šā Akta XII pielikuma 13. iedaļas "Vide" D nodaļas 2. punktā, un attiecībā uz esošajām iekārtām — ieguldījumiem vides aizsardzības jomā, kuru mērķis ir pielāgošanās Direktīvā 2001/80/EK [16] paredzētajiem standartiem, ar nosacījumu, ka atbalsta intensitāte nepārsniedz 50 % no kompensējamām ieguldījumu izmaksām; f) kompensējamās izmaksas attiecībā uz ieguldījumiem vides aizsardzības jomā nosaka atbilstīgi E.1.7. iedaļai Kopienas Pamatnostādnēs par valsts atbalstu vides aizsardzībai [17] vai atbilstīgi turpmākiem noteikumiem, kas aizstāj esošās pamatnostādnes; g) pārejas pasākumi, kas paredzēti a) līdz f) punktā, stājas spēkā vienīgi tad, ja Polija atbalstu piešķir atbilstīgi iepriekš izklāstītajiem nosacījumiem. [2] Kā noteikts Komisijas Ieteikumā 96/280/EK ( 1996. gada 3. aprīlis) par mazo un vidējo uzņēmumu definīciju (OV L 107, 30.4.1996., 4. lpp.). [3] Kā noteikts Komisijas Ieteikumā 96/280/EK ( 1996. gada 3. aprīlis) par mazo un vidējo uzņēmumu definīciju (OV L 107, 30.4.1996., 4. lpp.). [4] Kā tā definēta C pielikumā, kas pievienots Kopienas Daudznozaru sistēmai reģionālā atbalsta piešķiršanai lieliem ieguldījumu projektiem (OV C 70, 19.3.2002., 8. lpp.). [5] OV C 74, 10.3.1998., 9. lpp. [6] Padomes Direktīva 76/464/EEK ( 1976. gada 4. maijs) par piesārņojumu, ko rada dažas bīstamas vielas, kuras novada Kopienas ūdens vidē (OV L 129, 18.5.1976., 23. lpp.), ņemot vērā tās grozījumus. [7] Padomes Direktīva 82/176/EEK ( 1982. gada 22. marts) par robežvērtībām un kvalitātes mērķiem attiecībā uz dzīvsudraba emisijām sārmu-hlorīdu elektrolīzē (OV L 81, 27.3.1982., 29. lpp.), ņemot vērā tās grozījumus. [8] Padomes Direktīva 83/513/EEK ( 1983. gada 26. septembris) par robežvērtībām un kvalitātes mērķiem attiecībā uz kadmija emisijām (OV L 291, 24.10.1983., 1. lpp.), ņemot vērā tās grozījumus. [9] Padomes Direktīva 84/156/EEK ( 1984. gada 8. marts) par robežvērtībām un kvalitātes mērķiem attiecībā uz dzīvsudraba emisijām nozarēs, kas nav sārmu-hlorīdu elektrolīze (OV L 074, 17.3.1984., 49. lpp.), ņemot vērā tās grozījumus. [10] Padomes Direktīva 86/280/EEK ( 1986. gada 12. jūnijs) par emisiju robežvērtībām un kvalitātes mērķiem attiecībā uz dažām bīstamām vielām, kas iekļautas Direktīvas 76/464/EEK pielikuma I sarakstā (OV L 181, 4.7.1986., 16. lpp.), ņemot vērā tās grozījumus. [11] Komisijas Ieteikums 96/280/EK ( 1996. gada 3. aprīlis) par mazo un vidējo uzņēmumu definīciju (OV L 107, 30.4.1996., 4. lpp.). [12] Padomes Direktīva 91/271/EEK ( 1991. gada 21. maijs) par komunālo notekūdeņu attīrīšanu (OV L 135, 30.5.1991., 40. lpp.). Direktīvā jaunākie grozījumi izdarīti ar Komisijas Direktīvu 98/15/EK (OV L 67, 7.3.1998., 29. lpp.). [13] Padomes Direktīva 1999/31/EK ( 1999. gada 26. aprīlis) par atkritumu poligoniem (OV L 182, 16.7.1999., 1. lpp.), ņemot vērā tās grozījumus. [14] Komisijas Ieteikums 96/280/EK ( 1996. gada 3. aprīlis) par mazo un vidējo uzņēmumu definīciju (OV L 107, 30.4.1996., 4. lpp.). [15] Padomes Direktīva 96/61/EK ( 1996. gada 24. septembris) par piesārņojuma integrētu novēršanu un kontroli (OV L 257, 10.10.1996., 26. lpp.), ņemot vērā tās grozījumus. [16] Eiropas Parlamenta un Padomes Direktīva 2001/80/EK par ierobežojumiem attiecībā uz dažu piesārņojošo vielu emisijām gaisā no lielām sadedzināšanas iekārtām (OV L 309, 27.11.2001., 1. lpp.). [17] OV C 37, 3.2.2001., 3. lpp. --------------------------------------------------